Foto’s: Chaos by Menlyn-winkelsentrum in PretoriaH&M in Menlyn, Pretoria (13 Januarie 2018) Foto: @kayfeelow, Twitter Chaos het Saterdag by Menlyn-winkelsentrum in Pretoria uitgebreek toe lede van die Ekonomiese Vryheidsvegters by dié sentrum betoog het. Lede van die EFF het spesifiek op die H&M-winkel toegeslaan en klere rondgegooi en winkelpoppe omgestamp. Die party het ook by die H&M-takke in Sandton, Johannesburg en V&A Waterfront, Kaapstad, betoog. Die betoging hou vermoedelik verband met ŉ advertensie van die klerewinkel wat vandeesweek opslae gemaak het. Die maatskappy is veroordeel vir ŉ advertensie vir die oorsese mark waar ŉ swart seun ŉ oortrektop dra met die woorde, “Coolest monkey in the jungle”. Die top, wat vir £8.99 te koop aangebied is, is intussen van die rakke en webwerf onttrek en die Sweedse maatskappy het ŉ verskoning op sy webwerf en Instagram gepubliseer. “Ons wil graag ons posisie stel wat betref die omstrede foto van ons oortrektop. Ons posisie is eenvoudig – ons het ŉ fout gemaak en ons is baie jammer. Dit was ŉ ongeluk, maar dit beteken nie dat ons dit baie ernstig opneem of nie begryp watter ontsteltenis of ongerief dit veroorsaak het nie.” ŉ Woordvoerder van Menlyn-winkelsentrum het nog nie reageer op ŉ versoek om kommentaar nie. Die EFF het Maroela na die polisie verwys vir enige verdere navrae.